**Ministru kabineta rīkojuma projekta**

**“Par finansējuma piešķiršanu Gulbenes novada pašvaldībai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par finansējuma piešķiršanu Gulbenes novada pašvaldībai” (turpmāk – rīkojuma projekts) izstrādāts, pamatojoties uz Likuma par budžetu un finanšu vadību 15. panta pirmās daļas 1. un 2. punktu un Finanšu ministrijas 2018. gada 13. decembra rīkojumu Nr. 472 “Par Pamatprincipiem valsts pagaidu budžeta 2019. gadam sagatavošanai un izpildei”, lai nodrošinātu lielgabala pamatnes izveidi un informatīvo stendu uzstādīšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tā kā Gulbenes novada pašvaldības īpašumā no 2017. gada 29. augusta ir bijušās Latvijas armijas Litenes vasaras nometnes teritorija, Gulbenes novada pašvaldība un Litenes pagasta pārvalde ir uzsākusi darbu pie Latvijas armijas Litenes vasaras nometnes vietas labiekārtošanas, attīstīšanas un piemiņas parka izveides. Nekustamā īpašuma kadastra Nr. 5068 007 0031; zemes vienības kadastra apzīmējums 5068 007 0030; adrese: “Nometnes”, Litenes pagasts, Gulbenes novads, LV-4405. Minētajā zemes vienībā atrodas valsts nozīmes kultūras piemineklis (vēsturiska notikuma vieta) “Latvijas armijas Litenes vasaras nometnes vieta” (valsts aizsardzības Nr. 8711).  1941. gada jūnija notikumi Litenē bija saistīti ar Latvijas Bruņoto spēku virsnieku, karavīru un instruktoru nogalināšanu vai apcietināšanu, kam sekoja izsūtīšana uz PSRS gulaga nometnēm 1941. gada jūnijā, ko veica Sarkanās armijas un PSRS Iekšlietu tautas komisariāta karaspēka vienības. Nošaušana un apcietināšana notika bijušajās Latvijas armijas Litenes un Ostraviešu vasaras nometnēs un to apkārtnē. Tika nogalināti apmēram 50 karavīri, bet izsūtīti apmēram 560.  Lai saglabātu vēstures liecības un informētu sabiedrību, teritorijā plānots veikt sanitāro cirsmu, uzstādīt Aizsardzības ministrijas Nacionālo bruņoto spēku (turpmāk – NBS) demilitarizēto lielgabalu un jaunus informatīvos stendus, atjaunot vienu no barakām, kā arī sakārtot infrastruktūru, lai tā būtu saistoša apmeklētājiem un netiktu zaudētas līdz mūsdienām saglabājušās vēsturiskās liecības.  NBS demilitarizētais lielgabals ir nodots Gulbenes novada pašvaldībai bez atlīdzības, tādēļ tiek plānots izveidot šim lielgabalam pamatni un uzstādīt informatīvos stendus, kuru izveidei ir nepieciešams finansējums 2 500 *euro* apmērā. Gulbenes novada pašvaldība atbalsta rīkojuma projektā minētā finansējuma izlietojumu informatīvo stendu uzstādīšanai un lielgabala pamatnes izveidei.  Projekta īstenošanu Aizsardzības ministrija nodrošinās 2019. gada budžetā plānoto finanšu resursu ietvaros no budžeta programmas 30.00.00 “Valsts aizsardzības politikas realizācija”, nepieciešamības gadījumā veicot līdzekļu pārdali starp izdevumu kodiem atbilstoši ekonomiskajām kategorijām. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Gulbenes novada pašvaldība. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsardzības ministrijā, Gulbenes novada domē un Litenes pagasta pārvaldē nodarbinātie, Gulbenes novada pašvaldības iedzīvotāji, Latvijas armijas Litenes vasaras nometnes vietas un Piemiņas parka apmeklētāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |
|  |  |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Gulbenes novada pašvaldība, Litenes pagasta pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidenta biedrs, aizsardzības ministrs Artis Pabriks

A. Buša, 67335289

Aigija.Busa@mod.gov.lv